अमीरात स्टेडियम आर्सेनल
जब तुम कोई काम इसलिए करते हो क्योंकि वह करना अच्छा लगता है।
उसे कहते हैं जुनून।
बस जुनून, दृढ़ता और जुनून, और इन लोगों को दिखा दो तुम कितनी परवाह करते हो।
मैदान में जाओ, फारवर्ड खेलो, उन पर हमला करो।
साहस और यक़ीन से खेलो और इस मैच को जीतो।
नॉर्थ लंदन के बीचोबीच...
...आर्सेनल फुटबॉल क्लब।
यह दुनिया के सबसे बड़े फुटबॉल क्लबों में से एक है।
तिएरी अनरी!
ज़बरदस्त गोल!
खेलने की अदा।
पाइरेस। शानदार!
और अद्भुत सफलता।
ये चैंपियन हुआ करते थे।
अजेय।
प्रीमियर लीग के पूरे सीज़न में अजेय।
चैंपियन 03/04 पी38 एल0 - अमर
पर हाल में यह क्लब इतना अच्छा नहीं रहा है।
और बीस से अधिक सालों में पहली बार ऐसा हुआ है
कि यह महान क्लब यूरोपियन फुटबॉल में नहीं खेल पाएगा।
प्रशंसक बेचैन थे।
हम हमेशा चैंपियन लीग में खेलते थे।
हर बार, शक की गुंजाइश नहीं थी।
अब हम यूरोपा में भाग नहीं ले सकते।
प्रशिक्षण केंद्र
उनके मैनेजर प्रीमियर लीग में सबसे युवा हैं।
मैनेजर होने से आपके ऊपर दबाव होता है, सवाल उठते हैं,
पर मैं जंग के लिए तैयार हूँ।
और सबसे छोटी उम्र की टीम।
आर्सेनल ने इतने सालों में पहली बार
पर्दे के पीछे शूटिंग की इजाज़त दी है।
बैज के लिए खेलो
ए, सुनो।
मैं अधिक नहीं बोलता, पर जब बोलता हूँ तो सीधे दिल से।
यह क्लब के लिए एक अहम सीज़न साबित होने वाला है।
और खेल शुरू होता है...
और यह लाल कार्ड।
...और पिच से बाहर।
मैं द्वंद्व हारता हूँ, तो बुरा लगता है!
क्योंकि यही तो मापदंड है!
हमने क्लब के तौर पर तय किया है कि यह अब हमारा कप्तान नहीं।
क्लब के ऊपर एक सवाल मंडरा रहा है।
क्या मिकेल आर्टेटा वह इंसान हैं जो आर्सेनल और उनके प्रशंसकों को फिर जीत दिलाएँगे?
हमारे सामने चुनौती है।
खूबसूरत चुनौती, मिलकर सामना करेंगे।
ऑल ऑर नथिंग : आर्सिनल
डैनियल कलुया द्वारा वर्णित
आर्सेनल के लिए एक नई शुरुआत है।
अनरी
सीज़न की शुरुआत में प्रशंसक स्टेडियम में वापस आएँगे।
9 अगस्त 2021
आर्सेनल का प्रशिक्षण मैदान लंदन कोल्नी है,
जहाँ से तैयारियाँ शुरू होती हैं।
अरे। सेड्रिक, सांबी ने आपकी जगह कार खड़ी की है।
आप मेरी तरफ़ क्यों देख रहे हैं?
ऊपर से नीचे तक गोल्ड!
ओए! क्या बात है।
तू तो एकदम गोल्डन है!
कमाल का गोल्डन बॉय!
आर्सेनल में कई मशहूर सितारे हैं।
क्या?
जिसमें क्लब कप्तान पियरे-एमेरिक ऑबामेयांग शामिल हैं।
पर उनकी टीम में मुख्य रूप से 25 की उम्र से कम के खिलाड़ी हैं।
दरअसल, प्रीमियर लीग में आर्सेनल की टीम सबसे कम उम्र वाली है।
उन्नीस वर्षीय बुकायो साका...
उनके सबसे रोमांचक युवा खिलाड़ियों में से एक हैं।
जिस पल से आर्सेनल ने मुझे खोजा, मेरे लिए बस एक ही विकल्प था।
मुझे याद है स्काउट आपके माता-पिता के पास आकर
आर्सेनल बैज वाला कार्ड देते हैं।
मुझे याद है मैं कार में बैठा और पापा ने मुझे दिखाया
और मुझे लगता है मैं वह कार्ड हाथ में लेकर कुछ दिन उसे पकड़कर बैठा रहा।
बचपन में आप मज़े के लिए खेलते हैं और फिर
जब टीवी पर खेलने वाली टीमें आपको बुलाती हैं,
तो कुछ ख़ास होता है, मैं बहुत बेताब था और मैं जल्द से जल्द शुरू करना चाहता था।
बुकायो यूरोपियन चैंपियनशिप के फाइनल में इंग्लैंड के लिए खेले।
पेनल्टी शूटआउट में आखिरी किक के लिए उन्हें चुना गया था।
तो, अब बुकायो साका...
इटली 3 - 2 इंग्लैंड
11 जुलाई 2021
पचास से ज़्यादा सालों में ब्रिटिश फुटबॉल के लिए सबसे अहम पल था।
प्लीज़। साका, तुम पर यक़ीन है। तुम इस टूर्नामेंट में इतना अच्छा खेले हो।
चलो, यार।
उन्नीस साल के इस खिलाड़ी को यह गोल करना होगा।
उन्होंने गोल बचा लिया। डोनारूमा ने बचा लिया।
शूटआउट में इंग्लैंड ने लगातार तीन पेनल्टी किक मिस कर दीं।
बेचारे बुकायो साका ने अहम पेनल्टी मिस कर दी।
मिस करने के बाद, बुकायो को नस्लीय उपशब्दों की बौछार का सामना करना पड़ा।
टूर्नामेंट में उनके प्रदर्शन से और जिस तरह से उन्होंने खुद को संभाला,
उनका घर-घर में नाम हो गया।
हे भगवान।
अगर आप पेनल्टी के लिए कदम बढ़ाते हैं तो,
मेरी नज़रों में आप हीरो हैं। ज़ाहिर है, गोल हो गया तो बेहतर...
तिएरी अनरी आर्सेनल रिकॉर्ड गोलकर्ता
...मुझे अच्छे से समझें।
पर, मेरे लिए, वह अभी जो कर रहे हैं और वह कितने विनम्र हैं
और यह कमाल की बात है क्योंकि वह अकादमी का हिस्सा हैं
और वह पूरी तरह से आर्सेनल हैं।
पर लोगों को एहसास नहीं होता कि आपके ऊपर गोल करने का कितना दबाव होता है।
मैदान में कदम रखते ही आप पर दबाव होता है। आपको गोल करना ही है,
पर फिर लोगों को परवाह नहीं कि एक इंसान के रूप में आपको कैसा लग रहा है,
और यही सारी मुश्किलों की जड़ होती है।
शायद पहले मैं आम चीज़ें आराम से कर लेता था,
पर अब दरअसल मैं नहीं कर पाता।
-प्लेट गर्म है। -हाँ। शुक्रिया।
अंडे अच्छे पके हैं। हाँ। शुक्रिया।
मैं जब घर पर अंडे पकाता हूँ, तो अच्छे पके होते हैं। तो...
तू खाना नहीं बनाता, यार।
क्या मतलब खाना नहीं बनाता?
मैंने तुझे कल क्या कहा था?
उसने कहा कि ज़ाहिर है वह वेटरोज़ से खाना लेकर आया था।
ज़ाहिर है...
यार, माँ कसम, यार।
सुपरमार्केट के सारे कर्मचारी बाहर मेरा इंतज़ार कर रहे थे, यार।
क्या!
यार, मैं अंदर गया और मुझे लगता है उन्होंने मुझे पहचान लिया होगा।
तूने हुड उतारा हुआ था?
यार, मैं हुड पहने हुए था और मास्क यहाँ तक था।
और उन्होंने फिर भी तुझे पहचान लिया?
जब मैं दुकान से निकल रहा था, यार...
तो सब के सब...
आठ कर्मचारी दरवाज़े पर मेरा इंतज़ार कर रहे थे।
तालियाँ बजा रहे थे?
ना, जैसे ही मैं बाहर आया, वे बोले...
"क्या हम फोटो ले सकते हैं?"
क्या बात है, हाँ?
यार, मैंने हुड और मास्क पहन रखा था।
पता नहीं मैं और क्या कर सकता हूँ, यार।
यह तो मुश्किल है...
छोटा था तब यह सब नहीं सोचता था।
मैं बस फुटबॉल के बारे में सोचता था,
मुझे तो मैदान के बाहर के जीवन का कुछ पता ही नहीं था।
मीडिया और वह सब।
पर हाँ, मुझे नहीं लगता मैं कुछ बदलूँगा क्योंकि
मैंने जो सपना देखा था, वह साकार हो रहा है।
इस टीम का नेतृत्व प्रीमियर लीग के सबसे युवा मैनेजर कर रहे हैं।
पूर्व आर्सेनल कप्तान, 39-वर्षीय मिकेल आर्टेटा।
-नमस्ते, केली। -नमस्ते, मिकेल।
आर्टेटा दबाव में हैं।
उनके आने के बाद से आर्सेनल की हार-जीत होती रही है
और इस सीज़न में हालात को बदलना होगा।
मिकेल आर्टेटा मैनेजर
इस क्लब के लिए जीत एकमात्र मंत्र है।
हमें यूरोपियन लीग जीतनी है, हाँ, तो हमें ट्रॉफियाँ जीतनी होंगी, हाँ।
तुम स्ट्राइकर हो, बॉल का निशाना यहाँ लगाओगे। सेंटर-बैक कहाँ है?
-वहाँ, अच्छा? -वहाँ है?
मेरा मुख्य उद्देश्य यह है कि प्रशंसक टीम पर भरोसा रखें
जो पिछले कुछ सालों से टूट सा गया है।
फुटबॉल का खेल लोगों को सकारात्मक भावनाएँ देने की कोशिश के बारे में है।
और अगर हम इतना कर सकें, तो उम्मीद है अच्छी बातें होंगी।
तीन! दो!
मैं सोच रहा था अगर तुम कुछ ऐसा कह दो,
"हैलो, आप सबको देखकर अच्छा लगा, तो फिर से शुरू करते हैं।"
मीडिया में मिकेल और उनकी मैनेजरी की क्षमता पर शक़ के बादल छाए हुए हैं।
सबको गुड मॉर्निंग।
गुड मॉर्निंग। नए सीज़न में आप सबको देखकर बहुत अच्छा लगा।
यह आपका तीसरा सीज़न है, है ना? दो बार आठवें नंबर पर आए।
आपको समझ आ रहा है कि अब कुछ कर दिखाने का वक्त आ गया है?
हमारा लक्ष्य यह है कि हम लगातार अच्छा प्रदर्शन करें
ताकि हम फुटबॉल मैच जीतने के करीब पहुँच पाएँ।
मैं टीम से बस यही चाहता हूँ।
शुक्रवार को ब्रेंटफोर्ड से जीतना है,
हम पिछले कई हफ़्तों से कड़ी मेहनत कर रहे हैं,
ताकि सबसे अच्छी तैयारी कर सकें।
और अब आप नतीजा देखना चाहते हैं, तो शुरू करने के लिए तैयार हो जाएँ।
-शुक्रिया, मिकेल। बहुत-बहुत शुक्रिया। -शुक्रिया।
ब्रेंटफोर्ड बनाम आर्सेनल
ब्रेंटफोर्ड कम्यूनिटी स्टेडियम 13 अगस्त 2021
आर्सेनल का पहला मैच नव पदोन्नत ब्रेंटफोर्ड के खिलाफ़ है।
इस मैच में उनके जीतने की उम्मीद है,
पर कोविड की वजह से उनकी तैयारी पूरी नहीं हो पाई है
और हालात और बदतर हो गए हैं।
अगर आपने ख़बरें नहीं सुनी हैं,
तो पियरे-एमेरिक ऑबामेयांग और एलेक्स लैकाज़ेट, दोनों
बीमार होने की वजह से आज नहीं खेल पा रहे हैं।
बेशक, ब्लैक लाइव्स मैटर के लिए मैच से पहले का जुलूस
आगे के इस सीज़न के लिए जारी रहेगा।
देखकर अच्छा लगा कि उन्होंने बुकायो साका को बेंच पर बिठाया है।
और मैच शुरू।
आर्सेनल ने अच्छी शुरुआत की और विरोधियों पर हावी हो रहे हैं।
पर सिर्फ़ 20 मिनट में...
ब्रेंटफोर्ड का गोल।
ब्रेंटफोर्ड 1 - 0 आर्सेनल कैनोस 22'
आर्सेनल की जंग जारी है।
और 60 मिनट के बाद, मिकेल बुकायो साका को लाते हैं।
ये सिर्फ़ आर्सेनल के प्रशंसक नहीं हैं,
ये सारे ब्रेंटफोर्ड प्रशंसक हैं...
नस्लवाद के खिलाफ़ ब्रेंटफोर्ड प्रशंसक
...वह गोल मिस करने के बाद साका के पिच पर आने पर तालियाँ बजा रहे हैं।
पर वह आर्सेनल की किस्मत नहीं बदल सकते।
साका बायीं ओर बॉल पास करते हुए
जहाँ ग्रैनिट ज़हाका ने उसे हासिल कर लिया, लो शॉट मारा...
पर गोल को मिस कर दिया।
सोरेनसन लंबा थ्रो फेंकते हुए,
बॉल पेनल्टी क्षेत्र से उछलकर सीधे गोल के अंदर!
ब्रेंटफोर्ड 2 - 0 आर्सेनल नोर्गार्ड 73'
यह ब्रेंटफोर्ड का दूसरा गोल है!
आर्सेनल के प्रशंसकों के लिए नए सीज़न की
अच्छी शुरुआत करने की मिकेल की कोशिश नाकाम।
आर्सेनल के प्रशंसकों को हटने का इशारा हो रहा है। वे मैदान छोड़कर जा रहे हैं।
प्रशंसकों को ब्रेंटफोर्ड के खिलाफ़ हार अस्वीकार्य है।
बुरा असर दिख रहा है।
शर्मनाक बात है।
हम लीग में सबसे नीचे हैं।
वे जीत गए!
उन्होंने आर्सेनल को दो-शून्य से हरा दिया।
अब इन पर दबाव है।
चेल्सी, मैनचेस्टर सिटी
के अगले दो मैचों में कोई बहाने नहीं चलेंगे,
और मुझे लगता है इसी लिए
मिकेल आर्टेटा पर काफ़ी दबाव है,
सही हों या गलत, पर हालात यही हैं।
गुड मॉर्निंग।
मैनेजर होने के नाते, आप पर दबाव तो होगा ही।
आपसे सवाल किए जाएँगे। आपको हर मसले से निपटना होगा।
यह मेरे काम का हिस्सा है और मैं इस क्लब के लिए लड़ना चाहता हूँ।
मुझे हमारे खिलाड़ियों और प्रशंसकों के लिए लड़ना है।
और वे भी ऐसा महसूस करते हैं और हम मिलकर कर सकते हैं।
क्रॉंकी को बाहर करो, मैंने कहा क्राँकी को बाहर करो।
प्रक्रिया जाए भाड़ में।
अप्रैल 2021 में क्लब और प्रशंसकों के संबंध
एक नए निम्न स्तर पर पहुँच गए थे।
प्रशंसकों ने प्रस्तावित
यूरोपियन सुपर लीग में क्लब के शामिल होने की सहमति पर आपत्ति जताई।
अधिकांश गुस्सा क्लब के मालिकों यानी क्राँकी परिवार के
खिलाफ़ था।
किसी फुटबॉल क्लब का मालिक लापरवाह कैसे हो सकता है? मुझे यह समझ नहीं आता।
वे हमें सुपर लीग में कैसे डाल सकते हैं? हद है, यार।
क्राँकी स्पोर्ट्स एंड एंटरटेनमेंट की स्थापना स्टैन क्राँकी ने की थी।
यह दुनिया का सबसे बड़ा निजी स्वामित्व वाला खेल साम्राज्य है।
कहा जाता है कंपनी की कीमत लगभग दस बिलियन डॉलर है।
पर जहाँ तक आर्सेनल की बात है,
स्टैन के बेटे जॉश क्राँकी क्लब के चार निदेशकों में से एक हैं।
फुटबॉल क्लब चलाने के बारे में सबसे चुनौतीपूर्ण बात क्या है?
जॉश क्राँकी निदेशक
कहाँ से शुरू करूँ?
मेरे परिवार ने तो बस 2018 में क्लब की बागडोर संभाली थी।
एक परिवर्तन काल होता है
जब आप पहली बारी में सब कुछ ठीक से समझ नहीं पाते।
हिचकोले तो लगेंगे और आपको उनका सामना करने के लिए मजबूत होना पड़ेगा।
क्राँकी को बाहर करो। मैंने कहा क्राँकी को बाहर करो।
क्राँकी को बाहर करो
वह बहुत ही मुश्किल दौर था।
मैं जानता था बहुत से लोग हमसे नाराज़ थे और यह बात चुभती है।
अपने प्रशंसकों का भरोसा जीतने में हमें बहुत समय लगेगा,
पर पर्दे के पीछे शुरुआत हो चुकी है।
तकनीकी निदेशक एडु गास्पर और सीईओ विनाई वेंकटेशम से
मिलने के लिए जॉश लंदन रवाना हो चुके हैं।
आर्सेनल बोर्ड के साथ-साथ,
जॉश ने पहली टीम को अपग्रेड करने की मंजूरी दे दी है।
तो हमारे लिए अभी भी, जैसा आप यहाँ देखेंगे,
हमें अभी भी लगता है, बहुत काम बाकी हैं।
और जब आप इस तरह के हालात देखते हैं...
मैं ट्रांस्फर विंडो के अंत में यही करना चाहता हूँ,
कि उन हालात को साफ़ और संतुलित बना सकूँ।
जैसा कि आप देख रहे हैं, मार्टिन पहले ही
शामिल हैं, जो बहुत अहम पोज़िशन है
क्योंकि पहले वहाँ पर सिर्फ़ स्मिथ रो थे,
अब हमारे पास दो नंबर दस हैं। मार्टिन के आने से बहुत लचीलापन मिलता है।
हम टीम की उम्र के बारे में जो चाहते थे, हमने वह कर लिया है।
अगर आप देखें, तो हम 21, 22, 23, 24, उम्र के सारे खिलाड़ी लाए हैं।
जॉश और आर्सेनल बोर्ड ने नॉर्वेजिया के वंडरकिड, मार्टिन ओडगार्ड के
तबादले पर 30 मिलियन पाउंड ख़र्च किए हैं।
-तुम खुश हो? -हाँ, यार। बिल्कुल।
वापस आकर खुश है ना, यार?
मैंने सुना तुझे कितने पैसे मिल रहे हैं, तो मैंने सोचा कमाल है।
और कई दूसरे युवा खिलाड़ियों के सौदे भी पक्के हो गए हैं।
इक्कीस साल के अल्बर्ट सांबी लोकोंगा, 15 मिलियन पाउंड।
इक्कीस साल के नूनो तवारेस, सात मिलियन पाउंड।
पर सबसे महंगा नया सौदा 23-वर्षीय बेन व्हाइट का है,
जिनकी कीमत 50 मिलियन पाउंड लगी है।
कुछ बच्चे हैं जो मेरी बहुत आलोचना कर रहे हैं,
-वे मुझे अभी से बेकार समझ रहे थे। -अच्छा?
बोल रहे थे, "50 मिलियन? तुम तो बेकार हो।"
इस ट्रांस्फर विंडो में आर्सेनल ने सबसे अधिक खर्च किया है
और वह अभी भी और खिलाड़ी ढूँढ रहे हैं।
भविष्य की योजना इस ट्रांस्फर विंडो के बाद
स्पष्ट हो जानी चाहिए।
तुममें दम है, अभी खेल सकते हो।
पीछा करना बहुत मुश्किल है।
मुझे लगता है हम वहाँ युवा खिलाड़ियों की तलाश करते हैं,
जिनका हुनर टीम के साथ बढ़ सकता है।
-कैसे हो? ठीक हो? -मैं ठीक हूँ, जॉश। हाँ।
यह हफ़्ता काफ़ी मुश्किलों भरा रहा है।
हाँ।
पहली हार के बाद आपको पता चल जाता है क्या होने वाला है,
पहले ही दिन सुनामी आने वाली है।
काले बादल छाए हुए हैं।
-हैलो। -कैसे हो?
-बढ़िया, कैसे हैं? -बढ़िया हूँ।
मैंने टेक्स्ट में जो लिखा, मेरा वही मतलब था,
वह अंदाज़ बदल डालो, तुम्हारा भविष्य उज्ज्वल है। मज़ा ही मज़ा है।
इसकी हर शहर में प्रशंसा होती है, इसके लिए तालियाँ बजती हैं।
अमीरात स्टेडियम से 18 महीने दूर रहने के बाद
प्रशंसक वापस आ गए हैं।
यूरोपियन चैंपियन लीग होल्डर चेल्सी के खिलाफ़ कांटे की टक्कर का मैच होगा।
इस सप्ताह चेल्सी के साथ मैच है, फिर मैन सिटी के साथ।
यह इस सीज़न की आपकी आसान शुरुआत होती नहीं लग रही।
मैं जानता हूँ लोगों का इरादा हमें दफ़न करने या हमारी आलोचना करने का है,
हमारी उसमें कोई दिलचस्पी नहीं।
किसकी बात कर रहे हैं आप? पूर्व खिलाड़ियों की?
और रवांडा के राष्ट्रपति ने पिछले हफ़्ते आपके खेल की बहुत आलोचना की थी,
कहा था, "आर्सेनल औसत दर्जा स्वीकार न करे।"
आर्सेनल ने दूसरे क्लबों से अधिक पैसा खर्च किया।
आर्सेनल का कोच बनने के बाद यह आपकी सबसे बड़ी चुनौती है?
लगता नहीं खिलाड़ी दबाव में हैं, आप पर दबाव है?
अगर आप फुटबॉल या किसी खेल में दबाव महसूस नहीं करते,
तो आपने गलत पेशा चुना है।
-सबका शुक्रिया। -शुक्रिया।
शाबाश। साफ़ बात कही।
-वे आज काफ़ी प्रचंड थे। -हाँ।
आपने देखा रैम्सडेल वाली बात एक तरह से सामने आ ही गई।
टॉकस्पोर्ट, स्पोर्ट्स अपडेट।
आर्सेनल ने घोषणा की है कि वह शेफील्ड युनाइटेड के गोलकीपर
एरॉन रैम्सडेल को लंबे समय के लिए ले रहे हैं।
हफ़्तों बातचीत करने के बाद,
आर्सेनल ने 23 साल के इंग्लिश गोलकीपर एरॉन रैम्सडेल के साथ 30 मिलियन पाउंड
का सौदा पक्का किया।
गुड मॉर्निंग।
-तुम अकेले हो? शाबाश। -जी।
उन्हें बस क्लब के डॉक्टर गैरी ओ ड्रिस्कॉल से मेडिकल टेस्ट करवाना है।
बैठो।
-तो, देखो, मुबारक हो। -बहुत-बहुत शुक्रिया।
-तुम थोड़ा वक्त ले रहे हो। -जी।
हम तुम्हें पाकर बहुत खुश हैं, मुबारक हो।
-तो पहले कभी मेडिकल हुआ है? -जी।
तुम गोलकीपर हो, दाएँ या बाएँ हाथ के?
दाएँ।
-और पैर कौन सा? -दायाँ।
-तुम्हारी बीवी, बच्चे या साथी है? -साथी है।
-तुम्हारी एक साथी है? -जी।
आज शाम तक मैं तुम्हें अपना नंबर दे दूँगा और तुम्हें
या तुम्हारे साथी या परिवार में किसी को कोई भी मसला हो,
तो तुम बस मुझे फ़ोन कर देना, हम सब सुलझा लेंगे।
-फिलहाल कोई चोट-वोट नहीं है? -नहीं।
आखिरी बार कब चोट लगी थी?
-जिस वजह से मैं खेल नहीं पाया? -हाँ।
अच्छा है अगर तुम्हें याद नहीं, यह तो बढ़िया है।
-हाथ में, कोहनी में? -नहीं।
-कलाइयों में? -नहीं।
उंगलियाँ, हाथ, कोई टूटे...
-एक-दो टूटे थे। -अंगूठा टूटा था।
-उसके बाद से कोई दिक्कत? -नहीं। बस मुड़ने के कारण फ्रैक्चर था।
बस? और कोई चोट नहीं।
तुम्हारा कभी ऑपरेशन हुआ है? कभी कोई ऑपरेशन हुआ है?
कमर का? हर्निया का?
दस साल की उम्र में हाथ टूट गया था।
याद है कैसे टूटा था?
नहीं पूछा तो बेहतर होगा?
स्लाइड से नीचे जाते स्केटबोर्ड से गिर गया था।
अच्छे बच्चे हो।
महान गोलकीपर बनने की शुरुआत थी। मुझे अच्छा लगा।
मैं मैदान में अपने पापा और भाइयों के साथ आउटफील्ड किकिंग किया करता था,
पापा कहते थे, "तुम कहाँ खेलना चाहते हो?"
मैं कहता, "गोल में," और वह कहते,"पागल है क्या?"
मैं बस कँधे हिला देता।
लगता है मुझे मिट्टी में लोट-पोट करना अच्छा लगता था।
गोल बचाना, सुस्त से जोकर की तरह मस्ती-वस्ती करना।
यहाँ के लड़कों को जानते हो?
बेन, बुकायो, एमील, रीस...
-सारे इंग्लैंड के? -जी।
जब मैं बोल्टन में था, तब से रॉब से थोड़ी जान-पहचान है।
-तुम भी बोल्टन में थे? -बचपन में।
-सच में। -जी।
जब मैं बोल्टन में अकादमी में था, 12 से 16 तक कुछ अनुबंध मिले,
तब आपको एहसास होता है
कि आप में हुनर है क्योंकि आप किसी वजह से अकादमी में हैं,
पर मुझे लगता है कि जब मैं 17, 18 साल का हुआ, तब मुझे
शेफ युनाइटेड में मज़ा आने लगा
और मैं असल में उस टीम का हिस्सा बन गया,
और शायद तभी मैंने सोचा, "मेरे पास एक मौक़ा है,"
और छह महीने बाद, मैं बोर्नमथ में था।
जिस सीज़न वह बोर्नमथ में खेले, टीम की रैंक गिर गई।
मुझे लगता है बहुत पैसा होगा।
सच कहूँ, तो मुझे वह रैम्सडेल वाला समझ में नहीं आता।
वे अभी बैंटर एफसी हैं।
मैंने इंस्टाग्राम और ट्विटर पर अपने सारे कमेंट और पोस्ट बंद करने का फ़ैसला किया।
वह सुनने की ज़रूरत नहीं।
मुझे बस अपने मैनेजर की राय सुननी है,
टीम का चुनाव वह करता है।
मुझे अपने साथियों और परिवार की राय सुननी है
जो हर हाल में मेरे साथ थे, मेरे हमसफ़र बनकर।
लोग जलते हैं, लोग चंचल होते हैं, उन्हें लगता है वे बेहतर कर सकते हैं।
मुझे लगता है यह बहाना होता है, आप कीबोर्ड से अपनी बात कहते हैं।
बचने का आसान तरीका।
अगर आप वो पढ़ना शुरू करें, तो बुरा लगता है
और ज़ाहिर है आपके दिमाग पर भी बुरा असर होगा।
अंत में मुझे आँको, फिर देख लेंगे कि मेरा स्वागत कैसे होता है।
आर्सेनल बनाम चेल्सी अमीरात स्टेडियम 22 अगस्त 2021
आर्सेनल आ गए! शाबाश!
आर्सेनल, आर्सेनल, आर्सेनल...
सीज़न का दूसरा लीग मैच चेल्सी के खिलाफ़ है।
आर्सेनल कप्तान ऑबामेयाँग को वापस ले आए हैं।
कोविड से ठीक होने के बाद अब वह बेंच पर हैं,
पर 50 मिलियन पाउंड के डिफेंडर, बेन व्हाइट कोविड के कारण नहीं खेल रहे।
मिकेल की टीम को अपने प्रशंसकों के सामने खेलना होगा
नहीं तो दर्शक उनके खिलाफ़ हो सकते हैं।
सवाल यह होगा अगर हालात में सुधार नहीं हुआ, तो आर्सेनल के घरेलू
प्रशंसक कब तक उनका साथ देंगे।
क्योंकि अगर पिछले सीज़न में आर्सेनल के प्रशंसक साथ होते
तो मैनेजर और खिलाड़ियों को पता चल गया होता कि वे कैसा महसूस करते हैं।
फिलहाल आर्सेनल का प्रशंसक होना बेकार है।
केएसआई एटंरटेनर
सच कहें तो जोश बढ़ाने लायक कुछ है ही नहीं।
अब खेल इतना बुरा हो गया है, ख़ासकर हम इतना अच्छा खेलते थे,
हम हमेशा चैंपियन लीग में भाग लेते थे, बहुत दुख होता है।
तो फिर आप उनके साथ क्यों चिपके हुए हैं?
क्योंकि चिपकना पड़ता है। मैं अब चेल्सी प्रशंसक नहीं बन सकता।
या टोटेनहम... नहीं, मैं बिल्कुल नहीं बन सकता।
चलो। चलो, लड़को, आओ चलें। तुम कर सकते हो। शाबाश।
चलो। शुरू करने का समय।
जोश बढ़ाओ।
अच्छा, इस हफ़्ते, हम सबको बुरा लगा है।
हमें बुरा लगा क्योंकि बहुत लोगों ने हमारे गौरव को ठेस पहुँचाई।
मैंने तुम्हें गेम के बाद देखा, और तुम्हें कितनी परवाह है
और मुझे दुख हुआ।
मुझे तुम्हारे लिए, स्टाफ़ के लिए
और फुटबॉल क्लब में जो हमारी परवाह करते हैं, उनके लिए दुख होता है।
मुझे आलोचना वगैरह का बुरा नहीं लगता।
तुम्हारे लिए लगता है क्योंकि पता है जी-तोड़ कोशिश करते हो।
पर आज, हमारे पास यहाँ कुछ अहम करने का मौक़ा है
और तब, जब सब तुम्हारे खिलाफ़ हैं, तुममें दम है, दोस्तो।
आर्सेनल को होम ओपनर में ही रफ्तार बढ़ानी होगी
जब अमीरात स्टेडियम में उनका सामना यूरोपियन चैंपियन चेल्सी से होगा।
रोमेलो लुकाकू इंटर से करीब 100 मिलियन पाउंड में
लाए जाने के बाद से सुर्खियों में छाए हुए हैं।
शुरुआत के लिए तैयार हो जाएँ। यह सुनिए ज़रा।
प्रीमियर लीग फुटबॉल अमीरात स्टेडियम में वापस आ गया है।
घरेलू प्रशंसकों की दहाड़ के बावजूद
आर्सेनल एकदम दबाव में हैं और चेल्सी ने पहला गोल कर दिया है।
दायीं ओर से जेम्स पेनल्टी क्षेत्र में हैं,
लुकाकू के लिए बॉल पास और यह गोल!
आर्सेनल 0 - 1 चेल्सी लुकाकू 15'
इतने पैसों से लाए खिलाड़ी ने शुरुआत में ही जलवा दिखा दिया
और एक सीधा सा गोल था।
मार्कस अलोंसो, हैवर्ट्ज़ ने अच्छा खेला, यह हैं रोमेलो लुकाकू
और अब माउंट जेम्स की ओर,
जिन्होंने असली रौब के साथ गोल कर दिया है।
आर्सेनल 0 - 2 चेल्सी जेम्स 35'
दो-शून्य से हार रहे हैं और स्टेडियम में जोश कम हो गया है।
अमीरात स्टेडियम में हाफ़-टाइम का वक्त़ है,
आर्सेनल के समर्थकों में से एक-दो दुत्कार रहे हैं।
दो। एक नहीं, दो।
रोमेलू इतना लंबा है,
हम पीछे हो जाते हैं।
उसके आगे रहने की कोशिश करो, उसे ऑफ़साइड जाने दो।
हम इसका हल कैसे निकाल सकते हैं?
हम मेसन को मार्क करने के लिए डिफेंडर बुलाते हैं और तुम लुकाकू के आगे रहोगे।
हमारे पास यही एक मौक़ा है।
देखो, लुकाकू तय कर रहा है कि हम कैसे मुकाबला करेंगे।
अगर लुकाकू यहाँ है, तो हम यहाँ हैं और बॉल वहाँ है।
यह हमें तय करना है कि हमें बॉल कहाँ चाहिए।
उसे ऑफ़साइड करना होगा जब बॉल दबाव में होगा
ताकि वह हमारे बीच में फँस जाए।
मैदान में पहुँचकर मौक़ा मिलेगा, पॉइंट मिलेंगे, गोल करना है,
हमें गोल करना है ताकि उम्मीद मिले और जोश बढ़े।
चाहे कुछ भी हो, मैं नहीं चाहता कोई खिलाड़ी शिकायत करे,
एक भी खिलाड़ी चलता हुआ नहीं दिखना चाहिए, समझे? चलो।
हम यहाँ दूसरा हाफ़ खेलने के लिए तैयार हैं।
दूसरा हाफ़ शुरू होते ही, आर्सेनल को लोगों को जोश में लाने के लिए कुछ करना है।
साका को शूट करने के लिए बुलाया गया है,
उसने वही किया और मेंडी ने हाथ से गोल बचा लिया।
ज़बरदस्त हिट थी।
बैक गोलपोस्ट की ओर जा रहे हैं, बॉल को सिर से गोल के अंदर मारा,
नहीं, लक्ष्य से परे चला गया, रॉब होल्डिंग।
मार्टिनेली ने...
घुमाकर मोड़ते हुए,
ऑबामेयंग की ओर खिसकाना चाहा, जो ऑफ़साइड दिखते हैं।
यह हैं ऑबा, मेंडी की ओर सीधे बॉल किक करते हुए।
रीस जेम्स...
मेसन माउंट ने फिर से लुकाकू की ओर मारा,
बनर्ड लेनो ने गोल पोस्ट पर बॉल मारकर शानदार बचाव किया।
पर हकीकत यह है,
कि आर्सेनल के दफ्तर में लोग खुश नहीं हैं।
और मैच खत्म। मिकेल आर्टेटा को यहाँ कुछ काम करना होगा।
एक हार के बाद दूसरी हार और आलोचक पहले से ज़्यादा चीख रहे हैं।
हमारा स्टेडियम तो अच्छा है, पर दिन के आखिर में,
ऐसा लगता नहीं कि खिलाड़ी जीतने के लिए खेल रहे हैं।
-मैनेजर को बाहर करो। -आर्टेटा को अभी दफ़ा करो, अभी।
हम बहुत बुरा महसूस कर रहे हैं, आर्टेटा को अभी बाहर निकालना होगा,
दफ़ा करो... उसे जाना होगा।
-शून्य अंक। -उसको समय देना चाहिए।
नहीं, कितना समय चाहिए?
-समय? कैसा समय? -नहीं!
-लगता है हमें उसको समय देना चाहिए। -नहीं। कैसा समय?
रुको। यह क्लब अभी पूरा नहीं बना है।
हमें उसको समय देना चाहिए, वह जवान है, उसे समर्थन दो,
कुछ मैच हार गया, तो उसे दोष मत दो।
कुछ प्रशंसक मैच के बाद आर्सेनल के मैनेजर को गाली देने के लिए रुक जाते हैं।
आर्टेटा, बस ऐसा ही खेल सकते थे?
हमारी टीम नई है, तो मुश्किलें तो आएँगी,
यह सब कहते हैं, फुटबॉल में, किसी भी खेल में ऐसा होता ही है।
जब आप जीत रहे होते हैं, सब साथ देते हैं, जीतने से सब छुप जाता है।
ऐसी हार के बाद, आपको महसूस होता ही है।
जब हालात आपका साथ नहीं देते,
तब लोग निदेशक पर उंगलियाँ उठाते हैं
क्योंकि वे बदलाव चाहते हैं
चाहे अच्छे के लिए हो या बुरे के लिए, हर पेशेवर खेल में ऐसा होता है।
शायद रेलेगेशन
तुम नहीं आने वाले शीर्ष चार में जोकरों का क्लब
शर्मनाक बात है
हमें विभिन्न लमहों से गुज़रना पड़ता है,
कुछ कठिन, कितने लोग आपको मारने की कोशिश कर रहे हैं,
आलोचनाएँ हो रही हैं।
और आपको खुद के लिए लड़ना होगा और अपने किए पर भरोसा रखना होगा।
हम पर बहुत दबाव है और आलोचनाएँ भी हो रही हैं,
पर एक क्लब के नाते, हमें अपनी एकजुटता दिखाने के लिए डटकर खड़े होने होगा
और फिर से जूझना होगा।
मैनचेस्टर में स्वागत है
मैनचेस्टर सिटी बनाम आर्सेनल एतिहाद स्टेडियम - 28 अगस्त 2021
मैच और मुश्किल होते जाएँगे।
इसके बाद प्रीमियर लीग चैंपियन मैनचेस्टर सिटी के साथ मैच है।
और मिकेल के लिए, उसी क्लब में पहुँचना है, जहाँ वह पेप गार्डियोला के तहत
सहायक मैनेजर थे।
तो शुरू करते हैं।
हेज़ूस। फिर से सिल्वा बॉल पास कर रहे हैं, जैसा कि अक्सर करते हैं।
हेज़ूस, सिर से... अच्छा मारा, गोलपोस्ट के अंदर।
और सिटी ने बढ़त हासिल कर ली।
मैन सिटी 1 - 0 आर्सेनल गुंडोगन 7'
कैंसेलो। फिर से गुंडोगन।
अब सिल्वा किक मार रहे हैं।
अलग तरह से मारा पर गोल तक पहुँच गया।
मैन सिटी 2 - 0 आर्सेनल एफ़ टोरेस 12'
मैनचेस्टर सिटी ने अपना लाभ दोगुना किया।
आपको महसूस होता है कि आर्सेनल के प्रशंसकों को यह दोपहर थका देगी।
ज़हाका की केंसेलो को ज़बरदस्त चुनौती।
और ग्रैनिट ज़हाका को लाल कार्ड मिला।
आर्सेनल की दोपहर बद से बदतर होती जा रही है।
आर्सेनल के प्रशंसकों के लिए सहना हद से बाहर हो गया है,
वे वापस जाते दिखाई दे रहे हैं।
हमें मैच खेलना है तो लड़ना तो होगा
और वे लोग दम नहीं लगा रहे और हम फिर भी गाए चले जा रहे हैं,
सिटी प्रशंसक नहीं गा रहे, साका और रो को सुन सकते हैं,
बुरा लगता है क्योंकि हमारा जो जुनून है,
हमें नहीं लगता मैदान में वैसा कुछ है।
जैक ग्रीलिश बाईं तरफ़ से बढ़ते आ रहे हैं।
ग्रीलिश चेम्बर्स के आमने-सामने हैं, ग्रीलिश बीच में।
मैन सिटी, तीन, शून्य।
ऐसे दिन हों, तो आप सोचने पर मजबूर हो जाते हैं।
आर्टेटा को जाना होगा। ऊपर से नीचे तक सब बदलना होगा, क्लब अब बेकार हो गया है।
रॉड्री ने बॉल को अंदर कर ही दिया।
मैन सिटी 4 - 0 आर्सेनल रॉड्री 53'
इस सीज़न का पहला मैच, बेकार।
दूसरा मैच, बेकार। हमने एक भी गोल नहीं मारा,
हमने गोल मारने की हिम्मत तक नहीं की, बहुत ही बुरे हाल हैं।
मैंने आर्सेनल टीम का इससे बुरा हाल नहीं देखा।
मैन सिटी 5 - 0 आर्सेनल एफ़. टोरेस 84'
मार्टिन एटकिन्सन ने मैच समाप्ति की घोषणा की।
यह भयानक है। बहुत शर्मनाक।
मुझे नहीं लगता मुझे या दूसरे प्रशंसकों को प्रक्रिया पर भरोसा है
मुझे नहीं लगता खिलाड़ियों को भी प्रक्रिया पर भरोसा है।
मुझे अफ़सोस है, उसका समय... अब खत्म। उसे जाना होगा।
वह अपने टीम के 11 सदस्यों को नहीं जानता। एकदम नाकाबिल है।
वह बर्खास्त किए जाने वाला पहला मैनेजर होगा।
यह बंदा आपको अगले स्तर पर ले जाएगा?
मुझे तो नहीं लगता।
चैंपियंस लीग योग्यता
तीन मैचों के बाद, आर्सेनल के लिए तालिका पर कुछ अच्छा नहीं दिख रहा।
वे सबसे नीचे हैं और हालात को और बदतर बनाते हुए,
उनके नॉर्थ लंदन के प्रतिद्वंद्वी टोटेनहम लीग में सबसे ऊपर हैं।
हम लीग में सबसे नीचे हैं। शून्य गोल किए, नौ दिए।
शून्य अंक।
और फिर हमारी सब आलोचना कर रहे हैं।
क्लब में शामिल होने के बाद से मेरे सामने यह सबसे बड़ी चुनौती है।
मुश्किल घड़ी में आप खुद से सवाल करते हैं, आपको चिंता होती है,
आपके दिमाग में बुरे विचार आते हैं। क्या मैं इसकी कायापलट कर सकता हूँ?
क्या मुझमें वह जोश है कि कल वापस आकर
वैसा प्रदर्शन कर सकूँ जैसा मुझे करना है?
हम कैसे करेंगे?
क्या लोगों को भरोसा होगा कि हम जीत पाएँगे?
आपके आस-पास सही लोग होने चाहिए
जो आपका समर्थन करें और कठिनाई के समय आपके जज़्बे को बढ़ा सकें।
कैसे हो?
हाँ, ठीक हूँ।
हमें स्थिरता चाहिए। हमें इसकी कोई आवश्यकता नहीं...
मैं नाराज़ था कि इतने सारे लोग टीम को तोड़ने की कोशिश कर रहे थे, समझे?
हमने यह बहुत अनुभव किया है।
तुम बस कमरे में अपने साथ बैठे लोगों पर भरोसा कर सकते हो।
मैं बस इतना जानता हूँ।
वह शब्द मिलना...
बहुत मुश्किल हो गया है।
बहुत ज़्यादा।
पर हम फिर भी आगे बढ़ते हैं।
-हाँ। -हाँ।
मेरा काम है कि लोगों की बातें मुझे पता हों,
इसका मतलब यह नहीं कि मैं उन पर यक़ीन करता हूँ
या उन पर ध्यान देता हूँ पर पता होना चाहिए कि क्या कहा जा रहा है।
पर शायद हमारा मुख्य सिद्धांत है,
"शोर को शांत करो, परेशानी से दूर रहो और एक-दूसरे का साथ दो।"
कई बार, हर किसी को सहारे के लिए कंधे की ज़रूरत होती है।
ट्रांस्फर विंडो बंद होने से ठीक पहले, आर्सेनल एक और खिलाड़ी लेता है।
एडु गास्पर
हम राइट बैक से शुरू कर सकते हैं। तो, टोमियासु के एजेंट के साथ सौदा पक्का करो।
बस अभी कागज़ात पर हस्ताक्षर कर रहे हैं...
पुष्टि करता हूँ कि वे मेडिकल से खुश हैं, इसलिए सब ठीक है।
लगता है अब हालात बेहतर हैं।
ताकेहिरो टोमियासु, एक जापानी अंतरराष्ट्रीय राइट बैक
बोलोग्ना से साढ़े सत्रह मिलियन पाउंड में खरीदे गए हैं।
इन गर्मियों में आर्सेनल ने कुल मिलाकर 156 मिलियन पाउंड खर्च किए हैं।
लीग में लगातार तीन बार हारने के बाद,
मिकेल कुछ बदलाव करने की सोच रहे हैं।
बर्नड लेनो तीन सालों से आर्सेनल के नंबर एक गोलकीपर रहे हैं,
पर अब नए खिलाड़ी एरॉन रैम्सडेल भी दावेदार हैं।
मैं इस वक्त अपना हाल जानता हूँ और आपको...
शीर्ष पर पहुँचने के लिए वहाँ बैठे लोगों को हराने की कोशिश करनी होती है।
कई बार स्वार्थी होना पड़ता है क्योंकि जब आप शीर्ष पर हों,
तो आलोचना तो होती है, पर तड़क-भड़क और प्रशंसा भी मिलती है
और मैच खेलने का सुकून और...
मैं इसी लिए आगे बढ़ रहा हूँ।
मैं नॉर्विच को जानता हूँ, बहुत बड़ी टीम है और मेरा लक्ष्य उसमें शामिल होना है।
ताकि कठिन दौर से गुज़र रही टीम में सुधार हो सके।
प्रीमियर लीग के इतिहास में यह आर्सेनल की सबसे खराब शुरुआत है।
कोल्नी में हर कोई जानता है कि एक और हार की कल्पना नहीं की जा सकती।
उन्होंने लगभग 10 सालों में अपने पहले चार लीग मैच नहीं हारे।
सबसे पहले, उन्हें खेलने दो, उदाहरण के लिए, उनके खिलाफ़...
उन्हें ज़्यादा निर्देश दिए बिना शुरू करो,
ताकि प्रेस को सबक सिखाया जा सके।
और हाफ़ लाइन तक दौड़ो।
हम कैसे करेंगे, उन्हें पाँच मिनट खेलने देंगे?
उन्होंने उम्र भर दबाव झेला है।
बचपन से लेकर उच्चतम स्तर तक खेलने तक
और अब सबसे उच्चतम स्तर पर कोचिंग और प्रबंधन करते हुए,
मुझे लगता है उनकी दुनिया बस यही है।
हम उन चार बिंदुओं पर जाएँगे जिनकी हमने चर्चा की थी,
बचाव और प्रेस पर आक्रमण।
उस स्तर पर जो लोग अपनी भूमिकाओं में माहिर होते हैं वो उसे अपनाते हैं
और उन्हें ज़रूरत होती है।
क्या किया जाना चाहिए, वह इस बात को लेकर पूरी तरह से केंद्रित हैं।
बस। अच्छा, शुक्रिया।
हमें इस बात से छुपने की ज़रूरत नहीं है कि यह आर्सेनल है।
हमें श्रेष्ठ चार में शामिल होना है।
ज़मीर को जागना ही होगा क्योंकि मुझे तब गुस्सा आ जाता है जब
कभी-कभार लोग मैनेजर के बारे में कहते हैं, "यह संभाल नहीं सकता।"
नहीं, वे संभाल नहीं सकते।
दो मैच लगातार हारने के बाद बुरा तो लगता है।
तीन हार जाने के बाद तो पूछिए ही मत।
जब सीज़न की शुरुआत में ही शून्य अंक हों, तो टीम
गिरावट की ओर बढ़ रही है।
आर्सेनल बार्बर्स कीमत सूची
मैं 22 का हूँ और मैंने मेरे क्लब को प्रीमियर लीग का खिताब जीतते नहीं देखा,
और मेरे पापा, मेरे चाचाओं, सबने देखा है और वे मुझे हमेशा कहते हैं,
यह आर्सेनल नहीं है। "मैं यह देखने का आदी नहीं।"
गुड मॉर्निंग।
मिकेल प्रगतिशील विचारों वाले आधुनिक मैनेजर हैं।
कोचिंग टीम के साथ मिलकर
वह ध्यान देते हैं कि खिलाड़ियों को सर्वश्रेष्ठ कैसे बनाएँ।
हमने दफ़्तर में बात की और तस्वीरें देखीं कि हमें क्या सुधार करने हैं।
सबसे पहले, क्लीन शीट, दूसरी टीम को कोई गोल नहीं करने दो और अपनी भूमिका
और अपना काम बेहतरीन ढंग से करो। ठीक है? चलो।
बेन। लोगों पर हमला करते और डिफेंड करते हुए तुम जो करते हो,
उसमें आक्रामकता का एक स्तर है जो मैंने पहले नहीं देखा,
और बैकलाइन में लीडर बनने के लिए तुम्हें उस सबको भूलना होगा।
हमारी टीम में जवान लड़के हैं और पता नहीं वे उस दबाव को सह पाएँगे या नहीं।
तो मुझे उनके ऊपर दबाव कम करने की कोशिश करनी होगी।
शाबाश। हाँ, ऐंज़ली।
और उन्हें, कम से कम हमारी तरफ़ से, हमारे साथ होने पर
यह महसूस होना चाहिए कि हमें उन पर भरोसा है, उन पर यक़ीन है
और चाहे जो भी हो, हम उनका साथ देंगे।
और मैं इस तरह से करने की कोशिश करता हूँ।
तो फिर तुम गए क्यों?
मैं गया नहीं। रुका था।
अच्छा, जब तुम रुके थे, फिर गए तो क्या हुआ? वह वहाँ नहीं था?
तुम्हें उससे बात करनी होगी...
जैसे ही वह आए, मैं जान गया कि वह शानदार मैनेजर होंगे।
रणनीतिक रूप से वह बेहतरीन हैं।
वह हमें जो विवरण देते हैं उससे हमें बहुत मदद...
व्यवस्था नहीं होगी, तो रचनात्मकता नहीं होगी। बस अफरातफरी होगी।
तुम्हें इस अफरातफरी को व्यवस्थित करना होगा,
जो बहुत पेचीदा काम है।
मिकेल बहुत ही ख़ास हैं। मैंने कई कोचों के साथ काम किया है,
वह "सनकी" हैं, पर सकारात्मक तरह से
क्योंकि वह बारीकी से देखते हैं, मेरा कोई कोच ऐसा नहीं था जो ऐसे देखता हो।
जिस तरह वह टीम को एक सूत्र में बाँधते हैं और यहाँ का वातावरण बनाते हैं,
मुझे लगता है वह शानदार हैं और हमें मैच जीतना होगा
और टीम को वापस उसकी जगह दिलानी होगी।
तीन-पाँच-पाँच, बढ़िया, ऑब।
मैं खुशकिस्मत हूँ क्योंकि मुझे लगता है कि इन खिलाड़ियों को
अच्छे से यक़ीन है कि हम क्या करने की कोशिश कर रहे हैं।
हमें कल से जीतना शुरू करना है।
अगर हम हार गए और गोल नहीं किए,
तो आर्सेनल और प्रीमियर लीग के इतिहास में सबसे बुरी शुरुआत होगी।
-इतिहास में। -प्रीमियर लीग के इतिहास में।
नहीं। हम गोल करेंगे, हम जीतेंगे।
मुझे लगता है, तीन, शून्य या तीन, एक।
तीन, एक क्यों? मतलब हम हमेशा एक गोल करने देंगे।
मैंने कहा, तीन, शून्य या तीन एक।
कोच कहते हैं एक भी गोल नहीं देना।
आर्सेनल बनाम नॉर्विच अमीरात स्टेडियम - 11 सितंबर 2021
फुटबॉल केअंदरूनी सूत्र मानते हैं कि अगर मिकेल यह मैच हार जाते हैं,
तो आर्सेनल में यह उनका आखिरी मैच होगा।
तीन लीग मैचों के बाद, एक भी गोल नहीं हुआ और नौ गोल दे दिए।
अब जीत एकमात्र मंत्र है।
मुझे लगता है आज का मैच बहुत ही अहम है।
तीन अंक तो लेने ही होंगे। मुझे लगता है कोई गोल नहीं देना और जीत ही मंत्र है।
अच्छा हुआ कि चार खिलाड़ी वापस आ गए,
तो हमारा हमला ज़ोरदार होगा और उम्मीद करो कि वह सही टीम चुनें।
-हमारे पास कार पार्किंग है। -एरॉन रैम्सडेल के लिए।
हमें कहा था कि उनका नाम लें। हमारे लिए जगह है।
-शुक्रिया। -कोई नहीं।
रैम्सडेल परिवार अपने बेटे एरॉन के वफ़ादार समर्थक हैं।
हैलो।
-हैलो। -हैलो।
कोविड से बचने के चक्कर में मम्मी-पापा ने
मुझे लगता है तीन या चार सालों में शायद दो मैच मिस किए हैं।
तो यह जानना कि वे स्टेडियम में हैं मेरे लिए बहुत अच्छा है।
वह खेल रहा है।
अरे। हद है, शुरू भी हो गया।
बाईस साल के जापानी अंतरराष्ट्रीय खिलाड़ी ताकेहिरो टोमियासु
एक प्रशिक्षण सत्र के बाद खेल रहे हैं।
पर सबसे बड़ी खबर यह है कि एरॉन रैम्सडेल ने बर्नड लेनो की जगह
प्रीमियर लीग में आर्सेनल के लिए शुरुआत की।
वह अभी मैदान में आए हैं।
मैं हर मैच में माँ को हाथ हिलाता हूँ और अच्छा लगता है
कि उन्हें नाज़ है और उनका यहाँ होना बहुत मायने रखता है
क्योंकि अगर मैंने अच्छा खेला मुझे पता है, अगर बुरा खेला, तो वे बताएँगे।
पापा तो ज़रूर बताएँगे।
वह पत्रिका के मुख्य पन्ने पर है।
आपको लगता है कि उनके प्रोत्साहन और लगन के बिना आप यहाँ होते?
नहीं। बिल्कुल नहीं।
इससे आगे जाने की ज़रूरत नहीं है, बिल्कुल नहीं। नहीं।
हो ही नहीं सकता कि उन दोनों के बिना मैं यहाँ बैठा होता।
उसे कैसा लगता है? मैं यही सोचती हूँ, उसे कैसा लगता है।
मुझे पता है वह जोश में है, शुक्र है भगवान का।
अब उत्साहित हूँ।
मिकेल के लिए यह लंबा, भावुक हफ़्ता रहा है और
अब वह टीम को बताने को तैयार हैं कि उन्हें कैसा लगता है।
गुड ऑफ्टरनून, दोस्तो।
आज मैं तुम्हें एक निजी भावना के बारे में बताना चाहता हूँ
और यह कि मैं किस वजह से यहाँ आया हूँ।
कई उद्योगों में
उच्च प्रदर्शन वाली टीमें होती हैं और
इन उच्च प्रदर्शन वाली टीमों को ऐसा इसलिए कहते हैं
क्योंकि उन सबमें कोई न कोई समानता पाई जाती है
क्योंकि उनके अच्छे नतीजे आते हैं।
जब मैं पैदा हुआ था, तब मुझे दिल की गंभीर बीमारी थी।
और दो साल तक उन्होंने मेरी जान बचाने की कोशिश की
ताकि स्पेन में मुझे पहली ओपन हार्ट सर्जरी करवाने का मौक़ा मिल सके।
एक उच्च प्रदर्शन वाली टीम फुटबॉल टीम या बास्केटबॉल टीम नहीं,
उदाहरण के लिए, हो सकता है
वह एक आपातकालीन टीम हो, जो अस्पतालों में काम करती हैं।
तो इन टीमों में बहुत ख़ास लोग होते हैं।
जो हर दिन 24 घंटे काम करने को तैयार होते हैं।
ऐसा करने की बस एक वजह होती है, उन्हें अपने काम से प्यार है। और कुछ नहीं।
यही उनका जज़्बा है और यही उनका उद्देश्य।
मैं तुम्हें कुछ बताना चाहता हूँ।
यह मैं हूँ।
मेरी भावनाओं का इस समय यह हाल है।
पिछले चौदह दिनों में। एक से दस के पैमाने पर।
मैन सिटी के बाद मैं यहाँ था।
एकदम मरा हुआ सा, मैं यहाँ था।
मुझे डर लगता था।
मेरी शंकाएँ थीं।
मीडिया मेरी धज्जियाँ उड़ा रहा है।
अचानक, मेरे पास सब अच्छी चीज़ें आ जाती हैं।
मेरे पास एक परिवार, बीवी और तीन बच्चे हैं, जो सब कमाल के हैं...
क्लब, जो हमेशा मेरा समर्थन करता है, ऊपर से,
मालिक, सब लोग।
सबसे बड़ी चीज़ जो है, वे यहाँ हैं।
जिस पल मैं यहाँ से वहाँ जाता हूँ इस तरह से
तुम लोगों की वजह से।
क्योंकि इस हफ़्ते मुझे एक मकसद मिल गया है कि मैं कोच क्यों बने रहना चाहता हूँ।
मैं इस उद्योग में क्यों हूँ, मुझे इनके साथ क्यों रहना है।
तो, अपनी तरफ़ से मुझे बस इतना ही कहना है...
तुम सबका बहुत-बहुत शुक्रिया
क्योंकि तुमने एक मुश्किल घड़ी को
मेरे फुटबॉल करियर का सबसे अच्छा हफ़्ता बना दिया।
खुद पर यक़ीन करो, मैं करता हूँ।
तुम बहुत अच्छे हो।
तुम्हारा कोच होते हुए
मैं इस कठिन घड़ी में कभी तुम्हें ज़िम्मेदार नहीं ठहराऊँगा।
मेरी ज़िम्मेदारी है, इल्ज़ाम मैं लूँगा।
चलो।
प्रीमियर लीग सीज़न के पहले तीन मैचों के बारे में आर्सेनल
और नॉर्विच भूलना चाहेंगे
और निराश प्रशंसकों को जोश में लाने की कोशिश करना चाहेंगे।
चलो!
आर्सेनल मैच की शुरुआत करते हैं। स्टेडियम में एक बड़ी गूँज होती है।
टोमियासु उनके पीछे जा रहे हैं।
ज़ोलिस।
जल्द बॉल को पास किया।
-धत्। -बचा, एरॉन!
उसे दूसरी ओर खींचा, वहाँ कोई नहीं है।
मैक्स एरन्स। किक की कोशिश करते हैं।
बचा ले, एरॉन!
अच्छे से बचा लिया।
हद है।
विलियम्स से वापस, एक मारते हैं, मुड़कर, पुक्की के पास मैदान के दाईं ओर।
रैम्सडेल का अच्छा प्रदर्शन। सही समझे।
शाबाश, एरॉन।
-उसे धकेलो! -हद है, एरॉन।
आर्सेनल दबाव में लग रहे हैं।
रैम्सडेल मस्त थे।
कुछ भी नहीं, साले पत्थरदिल हैं।
यह आ गए हैं ज़ोलिस के साथ तुरंत कनैरीज़।
दूर से लंबा शॉट, लक्ष्य से परे।
मेटलैंड-नाइल्स ऑबामेयांग की तलाश में हैं।
क्या आर्सेनल कुछ खिलाड़ियों को डी में ला सकता है? ऑबामेयांग...
वह साका के लिए छोड़ सकते हैं। बॉल छिटकती है, ज़रूर... नहीं!
हद है।
हैनली वापस पाने की कोशिश में। साका उनसे दूर हो गए।
अब आर्सेनल के लिए मौक़ा...
गोल के अंदर होगा। दोबारा गोलपोस्ट पर लगा। गोल होगा।
ऑबामेयांग ने गोल कर दिया है।
आर्सेनल 1 - 0 नॉर्विच सिटी ऑबामेयांग 66'
लगता है आर्सेनल ने आख़िरकार अपने सीज़न की अच्छी शुरुआत कर ली है।
आ रहे हैं स्मिथ रो, वह दूर हैं।
यह गोल हो सकता है! क्रुल ने अच्छे से बचा लिया।
यह मैच खत्म होने की सीटी।
मिकेल आर्टेटा और उनके कोचिंग स्टाफ़ के लिए राहत की साँस।
वाह!
चलो! आ भी जाओ!
सभी अहम अंक, प्रीमियर लीग तालिका में
नीचे से ऊपर हो गए हैं, उम्मीद है अब आगे और ऊपर ही बढ़ेंगे।
भावनात्मक रूप से मुश्किल खेल था। तीन मैच हारने के बाद,
यहाँ आकर, आप तालिका में सबसे नीचे हैं और आपको साबित करना है
और मुझे लगता है लड़के ज़बरदस्त जुनून और रवैये के साथ खेले।
शुरू से ही आप देख सकते थे कि हम क्या चाहते थे।
मैच बहुत मुश्किल था।
पता है तुम्हें कैसा लग रहा था।
दर्शकों की तरफ़ से दबाव बढ़ता हुआ।
मुझे लगता है तुम कमाल का खेले। तुम्हारा रवैया शानदार था।
बहुत-बहुत शुक्रिया। शाबाश।
आपसे बात इसलिए की है चूँकि आप खिलाड़ियों और प्रशंसकों
-के बीच की कड़ी बनकर आए। -हाँ।
मैं आभारी हूँ क्योंकि मुझे पता है यह पल कठिन है,
पर मैंने दर्शकों की भीड़ देखी जो टीम को प्रेरित करना चाहती थी।
उन्होंने प्रशंसकों को नहीं जीता पर उन्हें कुछ मोहलत मिल गई।
क्योंकि अब जो भी मैच हैं, उन सब में जीत हासिल करनी ही होगी।
मुझे लगता है उन्हें नॉर्थ लंदन डर्बी में जीत हासिल करनी होगी।
और बहुत सारे प्रशंसकों को आराम मिलेगा, पर उनके ऊपर अभी भी बहुत दबाव है।
अगली बार...
सोचो, यार, नॉर्थ लंदन डर्बी में गोल मारना।
मैंने यहाँ पर कुछ डर्बी में स्कोर किया है, मुझे पता है कैसा महसूस होता है।
टोटेनहम हॉटस्पर
डर्बी डे सब कुछ है, आप बचपन से टोटेनहम से नफ़रत करना सीखते हैं।
मैं हफ़्ते भर खुद को ऐसे हालात में सोचता रहा कि हम जीतेंगे।
बेहद अहम होता जा रहा है।
गोलपोस्ट की बार में लगा! रैम्सडेल ने बचा लिया।
संवाद अनुवादक मोनिका सराफ़
रचनात्मक पर्यवेक्षक रवीन्द्र शंकर शुक्ल